Șoferii din Cleveland, Ohio, au avut surpriza de a se întâlni cu doi cai pe Interstate 90, cea mai lungă autostradă din Statele Unite, relatează The Guardian.
Cei doi cai au scăpat din grajdurile poliției din Cleveland și și-au croit drum spre autostradă, încetinind temporar traficul în zonă.
Imaginile surprinse de camerele de supraveghere îi arată pe cei doi cai galopând printre mașini, în timp ce erau urmăriți de polițiști.
Some real horsepower on I-90 in downtown Cleveland today. Any injuries? Neigh. pic.twitter.com/jVPAe87IAf
— Ohio Dept of Transportation (@ODOT_Statewide) March 2, 2024
Incidentul a fost confirmat de oamenii legii, care spun că animalele au fost recuperate "prompt".
Așa-numita poliție "călare" din Cleveland are opt cai și opt ofițeri, conform datelor de pe site-ul instituției. Cei opt cai sunt Breeze, Chex, Jim, Larry, George, Mandy, Jack și Nino.
Polițiștii nu au dezvăluit numele cailor implicați în incindetul din weekend. Este neclar dacă vor fi aplicate sancțiuni pentru cele întâmplate.